stanford-oval/wikipedia huggingface dataset:
Nur Muhammad Taraki

| Nur Muhammad Taraki |
| --- | --- |
 Nur Muhammad Taraki
Vallankumousneuvoston puheenjohtaja eli 2. Afganistanin presidentti
 30. huhtikuuta 1978 – 14. syyskuuta 1979  
Edeltäjä:  'Abd a-Qadir Dagarwal
Seuraaja:  Hafiz Allah Amin
Afganistanin pääministeri
 1. toukokuuta 1978 – 27. maaliskuuta 1979  
Edeltäjä:  Mohammad Musa Shafiq
Seuraaja:  Hafiz Allah Amin
Henkilötiedot
Syntynyt: 15. heinäkuuta 1917 Nawa, Afganistan
Kuollut: 9. lokakuuta 1979 (62 vuotta) Kabul, Afganistan
Ammatti:  Poliitikko, Lehtimies, Kirjailija
Tiedot
Puolue:  Afganistanin kansandemokraattinen puolue
Nur Muhammad Taraki (15. heinäkuuta 1917 – noin 9. lokakuuta 1979) oli afganistanilainen poliitikko ja valtiomies kylmän sodan aikana. Hän toimi maansa presidenttinä ja pääministerinä 1978–1979. Toistuvista yrityksistä huolimatta Taraki ei pystynyt koko hallituskautenaan vakuuttamaan Neuvostoliittoa puuttumaan Afganistanin sisällissotaan palauttaakseen järjestyksen.
Taraki syntyi lähellä Kabulia ja opiskeli Kabulin yliopistossa, jonka jälkeen hän aloitti poliittisen uransa toimittajana. Myöhemmin hänestä tuli yksi Afganistanin kansandemokraattisen puolueen (PDPA) perustajajäsenistä ja hänet valittiin puolueen pääsihteeriksi ensimmäisessä kongressissa. Hän oli ehdokkaana vuoden 1965 Afganistanin parlamenttivaaleissa, mutta ei päässyt kansanedustajaksi. Vuonna 1966 hän julkaisi ensimmäisen numeron puolueen sanomalehteä Khalqia, mutta Afganistanin hallitus lopetti sen pian. Mir Akbar Khaibarin murha johti Tarakin yhdessä Hafiz Allah Aminin (vallankumouksen järjestäjän) ja Babrak Karmalin kanssa aloittamaan vallankumoukseen ja kommunistisen Afganistanin demokraattisen tasavallan perustamiseen. Taraki käynnisti maareformin 1. tammikuuta 1978, mikä osoittautui erittäin epäsuosituksi ja muut hänen hallituksensa uudistukset johtivat epävakauteen, joka johti Afganistanin sisällissotaan.
Vuonna 1978 presidentti Muhammad Daud Khan syrjäytettiin ja surmattiin. Seuranneessa kaaoksessa Nur Muhammad Taraki nousi hänen seuraajakseen. Hänen diktaattorimainen hallintatapansa ja maan voimakas ajaminen kohti yksipuoluevaltiota johtivat muslimimaan epävakauteen. Pääministeri Hafiz Allah Amin syrjäytti Tarakin vallankaappauksella 14. syyskuuta 1979. Taraki surmattiin pian tämän jälkeen.
Kuohuviini

Lasillinen kuohuviiniä (samppanjaa).
Kuohuviini on viiniä, jonka sisältämä hiilidioksidi tekee siitä poreilevaa ja kuohuvaa. Kuohuviiniä nautitaan yleensä juhlajuomana. Tunnetuimpia kuohuviinejä ovat ranskalainen samppanja, italialaiset Asti Spumante ja prosecco, espanjalainen cava sekä saksalainen sekt.
Tuotantoalueet

Ranskan tunnetuin ja arvostetuin kuohuviini on samppanja, joka on Champagnen alueen kuohuviiniä. Muun Ranskan kuohuviinejä kutsutaan nimityksellä crémant. Ne ovat samppanjaa edullisempia, ja niihin käytetään paikallisia rypälelajikkeita, minkä vuoksi niiden luonne vaihtelee alueittain. Joskus crémanteihin käytetään yli jääneitä tai laadullisesti puutteellisia rypäleitä. Espanjan kuohuviiniä cavaa valmistetaan lähinnä Kataloniassa, ja suurimmat valmistajat ovat Freixenet ja Codorniu. Cavaa valmistetaan samppanjamenetelmällä, nimityksellä methode classique. Italian kuohuviinit vaihtelevat pirskahtelevasta frizzantesta kuohuvaan spumanteen. Tunnettuja italialaisia kuohuviinejä ovat Prosecco ja Asti. Saksa on maailman suurin kuohuviinin kuluttaja, noin viisi litraa henkeä kohti, ja 90 prosenttia Saksan kuohuviineistä (sekt) käytetäänkin kotimaassa. Kuohuviinejä valmistetaan myös useimmissa muissa viinimaissa, kuten Yhdysvalloissa, Australiassa ja Uudessa-Seelannissa.
Valmistusmenetelmät

Kuohuviinin valmistusmenetelmiä on useita. Laadukkain on esimerkiksi samppanjan valmistuksessa käytettävä samppanjamenetelmä, joka perustuu kahteen käymiseen, joista toinen tapahtuu pullossa. Pulloon lisätään sokeria ja hiivaa, ja se suljetaan tiiviisti. Viini alkaa käydä uudestaan ja siihen muodostuu hiilidioksidia, joka liukenee viiniin. Toinen yleinen ja laadukas menetelmä on tankkikäyminen, jossa toinen käyminen tapahtuu suurissa terästankeissa. Siirtomenetelmä on näiden menetelmien välimuoto. Viiniin voidaan myös vain pumpata ilmaa, mutta tämä menetelmä tuottaa vain lyhyesti poreilevaa kuohuviiniä.
Kuplien syntyminen

Kuohuviinin kuplat syntyvät, kun hiiva käyttää sokeria alkoholiksi ja sivutuotteena syntyy hiilidioksidia, joka sitoutuu viiniin. Hiilidioksidi ei ole juomassa kuplina vaan sähköisesti varautuneina hiilidioksidimolekyyleinä liuenneena viinin ainesosiin kuten proteiineihin ja lipideihin. Osa siitä on kaasumaisessa muodossa pullon ilmatilassa. Perinteisellä samppanjamenetelmällä valmistetun kuohuviinin kuplat syntyvät toisen käymisen yhteydessä viileässä lämpötilassa pitkän ajan kuluessa. Näin synnytetyt kuplat ovat pienempiä ja kestävämpiä kuin tankkikäymisellä tai injektiomenetelmällä synnytetyt.
Kuplat tarvitsevat lasin sisäpinnassa kohtia, joissa ne voivat muodostua: tällaisia muodostumiskohtia ovat epäpuhtaudet ja epätasaisuudet. Kuplat kasvavat kiinni lasissa, irtoavat ollessaan riittävän suuria ja kasvavat vielä matkalla ylöspäin. Kuplat ovat sitä suurempia, mitä enemmän hiilidioksidia juomassa on. Kuplien nopeuteen ja nousuun vaikuttavat juoman orgaaniset aineet. Aluksi kuplia puhkeaa juoman pinnalla satoja sekunnissa, mutta ajan myötä niiden nousu vähenee. Mitä kylmempää juoma on, sitä pidempään kuplat pysyvät. Jos kuohuviinipulloa ravistaa ennen avaamista, kaasumainen hiilidioksidi sekoittuu pieninä kuplina nesteeseen ja avattaessa kuplat kasvat hetkessä ja juoma syöksyy ulos pullosta.
Makeusasteet

Kuohuviinien makeusasteet Euroopan komission asetuksen 607/2009 mukaisesti (sokeria g/l):
Brut Nature: <3, ei lisättyä sokeria
Extra Brut: 0–6
Brut: <12
Extra Dry/Trocken/Seco: 12–17
Sec, Trocken, Secco, Kuiva: 17–32
Demi-sec, Halbtrocken, Medium Dry, Puolikuiva, (puolimakea): 32–50
Sweet, Doux, Dolce, Makea: >50
Nauttiminen

Kuohuviini suositellaan nautittavaksi jäähdytettynä noin 5–11 asteeseen. Valkoinen kuohuviini nautitaan viileämpänä kuin rosee ja punainen. Korkki avataan hitaasti kiertämällä. Koska pullossa on painetta, sisältö voi kuohua avattaessa yli. Lasi täytetään kahdessa vaiheessa, jotta vaahto ei kuohu lasista ulos.
Kuohuviiniä juodaan perinteisesti hoikista ja korkeista tai hivenen tulppaaninmuotoisesta värittömästä kuohuviinilasista, jossa kuohuviinin aromikkaan ominaisuudet tulevat parhaiten esille. Jos lasin syvimmässä kohdassa on karhennus, kuohuviinin poreilu alkaa siitä ja nousee pintaan pieninä kuplina. Kuohuviiniä tarjoiltiin 1950-luvulla usein leveäsuisista laseista. Niissä bukee kuitenkin haihtuu nopeasti, eikä kunnon poreilua synny.
Kuohuviini on suosittu juhlajuoma esimerkiksi uutenavuotena, vappuna tai henkilökohtaisina juhlapäivinä, kuten häissä tai valmistujaisissa. Kuohuviiniä juodaan myös esimerkiksi aperitiivina ja ruokajuomana.
Aiheesta muualla

Kuvia tai muita tiedostoja aiheesta Kuohuviini Wikimedia Commonsissa
North Carolina -luokka

| North Carolina -luokka |
| --- | --- |


Tekniset tiedot
Uppouma:  37 200 t (standardi) 45 500 t (kuormattu)
Pituus:  217 m (vesiraja) 222 m (kokonaispituus)
Leveys:  33 m
Syväys:  11 m
Koneteho:  121 000 shp
Nopeus:  28 solmua
Miehistöä:  108 upseeria ja 1772 miehistönjäsentä
Aseistus
Meritorjunta:  9 x 16"/45 Mark 6 -tykkiä 20 x 5"/38 Mark 12 -tykkiä
Ilmatorjunta:  4 x neliputkista 1.1" ilmatorjuntatykkiä 12 × .50" ilmatorjuntakonekivääriä
North Carolina -luokka oli Yhdysvaltain laivaston kahden 1930-luvun lopulla ja 1940-luvun alussa valmistetun taistelulaivan muodostama alusluokka. Laivasto epäili, ettei alusten nopeus olisi riittävä keisarillisen Japanin laivaston Kongō-luokan taisteluristeilijöiden oletettuun 26 solmun nopeuteen verrattaessa. Toinen Lontoon laivastosopimus rajoitti alusten uppouman 35 000 pitkään tonniin (35 560 metristä tonnia), joka vaikeutti suojan, aseistuksen ja nopeuden välisen kompromissin tekemistä. Aluksista tehtiin kaikkiaan yli 50 suunnitelmaa ennen päätöstä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS North Carolina | New Yorkin laivastontelakka | 27. lokakuuta 1937 | 13. kesäkuuta 1940 | 9. huhtikuuta 1941 | poistettu alusluettelosta 1. kesäkuuta 1960 museona 29. huhtikuuta 1962 alkaen |
| USS Washington | Philadelphian laivastontelakka | 14. kesäkuuta 1938 | 1. kesäkuuta 1940 | 15. toukokuuta 1941 | poistettu alusluettelosta 1. kesäkuuta 1960 myyty romutettavaksi 24. toukokuuta 1961 |
Naryn (joki)

| Naryn |
| --- | --- |
 Narynjoki Narynin kaupungin lähellä.
Alkulähde:  Narynin alue Kirgisiassa
Laskupaikka:  Syrdarja
Maat:  Kirgisia, Uzbekistan
Pituus:  807 km
Virtaama:  429 m³/s
Valuma-alue:  59 100 km²
Naryn-joki (kirgiisiksi Нарын, ven. Нарын, uzb. Norin) saa alkunsa Kirgisian Tienšan-vuorilta Keski-Aasiassa. Se virtaa länteen Uzbekistaniin ja yhtyy Ferganan laaksossa Karadarjan kanssa muodostaen Syrdarjan. Naryn on 807 km pitkä ja sen valuma-alue on 59100 km2.
Joessa on useita vesivoimaloita ja tekojärviä, joista suurin on Toktogulin tekojärvi Kirgisiassa, jossa on 19,9 km3 vettä..
Narynjoen varrella on mm. Narynin alue ja Narynin kaupunki, Žalal-Abadin alue, Karaköl ja Tashkömür.
Lähteitä

↑  Нарын (река), Bolšaja sovetskaja entsiklopedija
↑  List of major hydroelectric facilities Kyrgyzskoy Republic CA Water. Viitattu 24 February 2012. (venäjä)
Nomura

Nomura (野村, suom. eräkylä tai peltokylä) on japanilainen sukunimi, joka voi viitata seuraaviin:
Sukunimi

Kichisaburō Nomura (1877–1964), japanilainen amiraali ja diplomaatti
Mitsugu Nomura (s. 1956), japanilainen jalkapalloilija
Tadahiro Nomura (s. 1974), japanilainen judoka
Tetsuya Nomura (s. 1970), japanilainen videopelisuunnittelija
Tokushichi Nomura II (1878–1945), japanilainen liikemies
Yhtiöt

Nomura Holdings, japanilainen holdingyhtiö
Nomura Research Institute, japanilainen konsulttiyhtiö
Nomura Securities, japanilainen arvopaperiyhtiö
Muut

nomuranmeduusa, nemopilema nomurai, meduusa
Nomura, entinen kaupunki Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nomura”, voi hakea sivunnimihaulla, laajalla sivunnimihaulla tai tekstihaulla.
Nelly Lovén

Nelly Anita Lovén-Kanstad (21. lokakuuta 1936 Helsinki – 5. huhtikuuta 2003 Kuhmoinen) oli suomalainen näyttelijä, joka näytteli elokuvissa Neiti talonmies (1955) ja Pieni luutatyttö (1958).
Lovén oli kotoisin Lahdesta. Hän oli harrastanut lausuntaa, kun T. J. Särkkä löysi hänet Tauno Palon vastanäyttelijäksi evakkotytön rooliin Hilja Valtosen romaaniin perustuvan komediaan Neiti Talonmies.
Aiheesta muualla

Nelly Lovén Internet Movie Databasessa. (englanniksi)
Nick Ekelund-Arenander

| Nick Ekelund-Arenander> Henkilötiedot |
| --- | --- |
Koko nimi:  Nick Michael Ekelund-Arenander
Syntynyt: 23. tammikuuta 1989 (ikä 35) Södermalm, Ruotsi
Yleisurheilija
Laji:  400 metrin juoksu
Ennätykset:  45,50
 Tietolaatikko päivitetty 11. elokuuta 2015 
Aiheesta muualla
Timanttiliiga
Nick Michael Ekelund-Arenander (s. 23. tammikuuta 1989 Södermalm, Ruotsi) on tanskalais-ruotsalainen pikajuoksija, joka kilpailee 400 metrin juoksussa.
Ura

Ekelund-Arenander oli mukana vuoden 2013 MM-kilpailuissa Moskovassa jääden välieriin. EM-kilpailuissa hän on ollut mukana kahdesti, vuosina 2012 Helsingissä ja 2014 Zürichissä. Useiden Tanskan-mestaruuksien lisäksi hän on voittanut myös Ruotsin mestaruuksia. Vuosien 2013 ja 2014 joukkue-EM-kilpailuiden kakkosliigassa hän voitti 400 metrin kilpailun ja oli toinen 200 metrillä. Vuonna 2015 hän voitti myös 400 metriä.
Ekelund-Arenanderin äiti on tanskalainen ja isä ruotsalainen. Hän pitää hallussaan ulkoratojen Tanskan ennätystä 400 metrillä.
Ekelund-Arenander on marraskuusta 2018 lähtien edustanut Ruotsia.
Henkilökohtaiset ennätykset > Ulkoradat

| Laji | Tulos | Paikka | Päivä  |
| --- | --- | --- | --- |
| 400 metrin juoksu | 45,50 NR | Madrid | 13. heinäkuuta 2013 |
Henkilökohtaiset ennätykset > Sisäradat

| Laji | Tulos | Paikka | Päivä  |
| --- | --- | --- | --- |
| 400 metrin juoksu | 46,31 | Tukholma | 6. helmikuuta 2014 |
Aiheesta muualla

Ekelund-Arenander Tanskan yleisurheiluliiton sivuilla
Oerlikon

Oerlikon tarkoittaa muun muassa seuraavaa:
Oerlikon, kaupunginosa ja entinen kunta Zürichissä, Sveitsissä
Oerlikon Contraves, sveitsiläinen asevalmistaja
useiden asetyyppien nimi, muun muassa Oerlikon FFS, Oerlikon KD, Oerlikon 20 mm
Oerlikon Space, avaruusteknologiayhtiö RUAG Spacen entinen nimi
OC Oerlikon, sveitsiläinen teknologiayritys
Maschinenfabrik Oerlikon, sveitsiläinen koneenrakennusyhtiö, nykyisin osa ABB:tä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oerlikon”, voi hakea sivunnimihaulla, laajalla sivunnimihaulla tai tekstihaulla.
Nimrod.

| Nimrod>  Green Day |
| --- | --- | --- |

Studioalbumin tiedot
 Äänitetty : maaliskuu 1997 – heinäkuu 1997
 Julkaistu: 14. lokakuuta 1997
 Tuottaja(t): Green Day, Rob Cavallo
 Tyylilaji: Punk rock, Alternative rock, pop-punk
 Kesto: 49.09
 Levy-yhtiö: Reprise Records
Listasijoitukset
  40.
Green Dayn muut julkaisut
| Foot in Mouth 1995 | nimrod. 1997 | Warning: 2000 |
Nimrod. on Green Day -yhtyeen viides albumi. Se julkaistiin 14. lokakuuta 1997. Nimrod.:in kappaleista Hitchin' a Ride, Redundant, Nice Guys Finish Last ja Good Riddance (Time of Your Life) on tehty musiikkivideot, jotka ovat nähtävissä mm. Green Dayn virallisilla sivuilla. Lokakuussa 2022 yhtye tiedotti julkaisevan 25-vuotisjuhlaversion Nimrodista ja julkaisi demokappaleen "You Irritate Me". 13. tammikuuta 2023 yhtye julkaisi coverversion Elvis Costellon kappaleesta "Alison". Juhlapainos julkaistiin 27. tammikuuta 2023.
Kappalelista

Kaikki sanat Billie Joe Armstrong, kaikki sävellykset Billie Joe Armstrong & Green Day.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nice Guys Finish Last | 2.49 |  |  |  |  |  |  |  |
| 2. | Hitchin' a Ride | 2.51 |  |  |  |  |  |  |  |
| 3. | The Grouch | 2.12 |  |  |  |  |  |  |  |
| 4. | Redundant | 3.17 |  |  |  |  |  |  |  |
| 5. | Scattered | 3.02 |  |  |  |  |  |  |  |
| 6. | All the Time | 2.10 |  |  |  |  |  |  |  |
| 7. | Worry Rock | 2.27 |  |  |  |  |  |  |  |
| 8. | Platypus (I Hate You) | 2.21 |  |  |  |  |  |  |  |
| 9. | Uptight | 3.04 |  |  |  |  |  |  |  |
| 10. | Last Ride In | 3.47 |  |  |  |  |  |  |  |
| 11. | Jinx | 2.12 |  |  |  |  |  |  |  |
| 12. | Haushinka | 3.25 |  |  |  |  |  |  |  |
| 13. | Walking Alone | 2.45 |  |  |  |  |  |  |  |
| 14. | Reject | 2.05 |  |  |  |  |  |  |  |
| 15. | Take Back | 1.09 |  |  |  |  |  |  |  |
| 16. | King for a Day | 3.13 |  |  |  |  |  |  |  |
| 17. | Good Riddance (Time of Your Life) | 2.34 |  |  |  |  |  |  |  |
| 18. | Prosthetic Head | 3.38 |  |  |  |  |  |  |  |
|  |  | 49.09 |  |  |  |  |  |  |  |
| Japanin versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 19. | Desensitized | 2.49 |  |  |  |  |  |  |  |
| Australian versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 19. | Suffocate | 2.54 |  |  |  |  |  |  |  |
| 20. | Do Da Da | 1.30 |  |  |  |  |  |  |  |
| 21. | Desensitized | 2.48 |  |  |  |  |  |  |  |
| 22. | You Lied | 2.26 |  |  |  |  |  |  |  |
Kappaleiden 11 ja 12 välissä ei ole taukoa, eli ne ovat miksattu yhteen, ja niiden yhteenlaskettu pituus on 5:38. Kappaleiden sanat löytää levyn kansilehdestä.
Kappalelista > 25th Anniversary Edition

| 25th Anniversary Edition LP3/CD2: Demos |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nice Guys Finish Last | 2.53 |  |  |  |  |  |  |  |
| 2. | Place Inside My Head | 2.33 |  |  |  |  |  |  |  |
| 3. | The Grouch | 2.09 |  |  |  |  |  |  |  |
| 4. | Walking Alone | 2.33 |  |  |  |  |  |  |  |
| 5. | Jinx | 1.51 |  |  |  |  |  |  |  |
| 6. | Alison (Elvis Costello cover)  | 2.35 |  |  |  |  |  |  |  |
| 7. | Espionage (instrumental)  | 3.16 |  |  |  |  |  |  |  |
| 8. | You Irritate Me | 1.36 |  |  |  |  |  |  |  |
| 9. | Tre Polka | 2.40 |  |  |  |  |  |  |  |
| 10. | When It's Time | 2.22 |  |  |  |  |  |  |  |
| 11. | Desensitized | 2.27 |  |  |  |  |  |  |  |
| 12. | Chain Saw (The Ramones cover)  | 1.33 |  |  |  |  |  |  |  |
| 13. | Reject | 2.05 |  |  |  |  |  |  |  |
| 14. | Black Eyeliner | 3.14 |  |  |  |  |  |  |  |
|  |  | 33.47 |  |  |  |  |  |  |  |
| 25th Anniversary Edition LP4/CD3: Live at the Electric Factory 11/14/97 (Side A/B) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Going to Pasalacqua (live)  | 4.13 |  |  |  |  |  |  |  |
| 2. | Welcome to Paradise (live)  | 4.12 |  |  |  |  |  |  |  |
| 3. | Geek Stink Breath (live)  | 2.38 |  |  |  |  |  |  |  |
| 4. | Nice Guys Finish Last (live)  | 2.54 |  |  |  |  |  |  |  |
| 5. | Hitchin' a Ride (live)  | 4.17 |  |  |  |  |  |  |  |
| 6. | The Grouch (live)  | 3.13 |  |  |  |  |  |  |  |
| 7. | Chump (live)  | 2.41 |  |  |  |  |  |  |  |
| 8. | Longview (live)  | 3.36 |  |  |  |  |  |  |  |
| 9. | 2000 Light Years Away (live)  | 6.06 |  |  |  |  |  |  |  |
| 10. | Brain Stew (live)  | 3.15 |  |  |  |  |  |  |  |
| 25th Anniversary Edition LP5/CD3: Live at the Electric Factory 11/14/97 (Side C/D) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Jaded (live)  | 2.26 |  |  |  |  |  |  |  |
| 12. | Knowledge (Operation Ivy cover; live)  | 6.08 |  |  |  |  |  |  |  |
| 13. | Basket Case (live)  | 2.48 |  |  |  |  |  |  |  |
| 14. | She (live)  | 2.34 |  |  |  |  |  |  |  |
| 15. | F.O.D. (live)  | 2.39 |  |  |  |  |  |  |  |
| 16. | Paper Lanterns (live)  | 9.54 |  |  |  |  |  |  |  |
| 17. | Scattered (live)  | 3.19 |  |  |  |  |  |  |  |
| 18. | Prosthetic Head (live)  | 4.05 |  |  |  |  |  |  |  |
| 19. | When I Come Around (live)  | 3.22 |  |  |  |  |  |  |  |
| 20. | Good Riddance (Time of Your Life) (live)  | 2.09 |  |  |  |  |  |  |  |
|  |  | 76.09 |  |  |  |  |  |  |  |
Naryn

| Naryn |
| --- | --- |

 Naryn
 Koordinaatit: 41°26′N, 76°0′E 
Valtio:   Kirgisia
Alue:  Narynin alue
Väkiluku (2018):  38 800
Aikavyöhyke:  UTC(MEZ) +4
Infobox OKVirheellinen NIMI-arvo: 
Naryn (kirg. Нарын, ven. Нарын) on Narynin alueen pääkaupunki Narynjoen varrella Kirgisian keskiosassa Keski-Aasiassa. Kirgisian tilastokeskus arvioi Narynin väkiluvuksi 38 800 ja koko alueen väkiluvuksi 281 000 ihmistä (kirjoilla olevat 1.1.2018).
Asuintaloja Narynissa
Teollisuus on keskittynyt jalostamaan karjataloustuotteita. Kaivosteollisuus on menettänyt merkitystään.
Aiheesta muualla

Kuvia tai muita tiedostoja aiheesta Naryn Wikimedia Commonsissa
Neohumanismi

Neohumanismi on Ananda Marga -liikkeen perustajan P. R. Sarkarin esittämä holistinen filosofinen teoria, joka pyrkii laajentamaan perinteistä humanismin käsitettä koskemaan yksittäisten ihmisten ja koko ihmiskunnan kokonaisvaltaista kehitystä ja vastuuta koko ihmisten asuttamasta maailmasta. Neohumanismi "pyrkii vapauttamaan ihmisen tunteen kahleista ja rajoituksista, ja perustamaan arvomaailmansa rationaaliseen harkintaan ja älyyn".
Nelly Borgeaud

Nelly Borgeaud vuonna 1986.
Nelly Borgeaud (29. marraskuuta 1931 Geneve, Sveitsi – 14. heinäkuuta 2004 Creuse, Ranska) oli ranskalainen näyttelijä. Hän esiintyi yli 40 elokuvassa vuosina 1955–2001. Elokuvien joukossa ovat Musta kansio (1955), Codine (1963), Mies joka rakasti naisia (1977), Amerikan setä (1980) ja Tumultes (1990).
Aiheesta muualla

Nelly Borgeaud Internet Movie Databasessa. (englanniksi)
Nelly Borgeaud Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nelly Borgeaud
Käännös suomeksi
Nya Karolinska Solna

Sairaalan rakennustyömaa vuonna 2012.
Nya Karolinska Solna on sairaalarakennus Tukholman Solnassa. Se tulee korvaamaan nykyisen Karoliinisen yliopistosairaalan rakennukset. Sairaalan rakentaminen alkoi 2012 ja se valmistui 2018, mutta potilaita alettiin ottaa vastaan jo 2016.
Uuden sairaalahankkeen kustannukset ovat 52 miljardia kruunua 30 vuoden aikana.
Aiheesta muualla

Kuvia tai muita tiedostoja aiheesta Nya Karolinska Solna Wikimedia Commonsissa
Karolinska Universitetssjukhuset
Nya Karolinska Solna (Arkistoitu – Internet Archive)
Naisten Superpesiksen kausi 2012

Naisten Superpesiksen kausi 2012 oli naisten Superpesiksen 23. kausi. Kausi alkoi 9. toukokuuta, ja Suomen mestarit olivat selvillä 15. syyskuuta. Naisten sarjaan osallistui 11 joukkuetta.
Naisten puolella mitaleilla olivat edelliskauteen verrattuna täsmälleen samat joukkueet. Lapuan Virkiä otti seurahistorian kahdeksannen Suomen mestaruutensa, voitettuaan Jyväskylän Kirittäret tiukan ottelusarjan jälkeen 3-2. Pronssimitalit menivät Porin Pesäkarhuille.
Perinteinen Itä-Länsi-ottelu järjestettiin Sotkamossa 20.-22. heinäkuuta.
Seurojen budjetit

Superpesisseurojen budjetit kaudella 2012.
| Joukkue | Kokonaisbudjetti | Pelaajabudjetti |
| --- | --- | --- |
| Kirittäret | 343 750 | 58 900 |
| Kempeleen Kiri | 80 000 | 13 000 |
| Lapuan Virkiä | 208 100 | 78 850 |
| Pesä Ysit | 173 000 | 58 000 |
| Porin Pesäkarhut | 260 000 | 65 000 |
| PeTo-Jussit | 105 000 | 37 500 |
| Rauman Lukko | 120 000 | 63 000 |
| Turku-Pesis | 78 630 | 9 130 |
| Vihdin Pallo | 125 000 | 36 000 |
| Viinijärven Urheilijat | 99 100 | 69 000 |
| Ylihärmän Pesis-Junkkarit | 172 000 | 35 000 |
Lopulliset sijoitukset > Naiset

| Sija | Joukkue |
| --- | --- |
: Lapuan Virkiä
: Kirittäret
: Porin Pesäkarhut
4.: Viinijärven Urheilijat
5.: Pesä Ysit
6.: Vihdin Pallo
7.: Rauman Lukko
8.: Ylihärmän Pesis-Junkkarit
9.: Turku-Pesis
10.: Kempeleen Kiri
11.: PeTo-Jussit
Nybroplan

Nybroplanilla sijaitseva Dramaten.
Nybroplan (suom. Uudensillanaukio) on aukio Ruotsin pääkaupungin Tukholman keskustan alueella. Se yhdistää neljä suurta katua: Birger Jarlsgatanin, Strandvägenin, Hamngatanin sekä Nybrogatanin.
Nybroplanilla sijaitsee myös Ruotsin kuninkaallinen draamateatteri (Kungliga Dramatiska Teatern, Dramaten) ja Berzelii-puisto, joka on nimetty maineikkaan kemisti Jöns Jacob Berzeliuksen mukaan. Aukiolla on myös ruotsalaisen diplomaatin Raoul Wallenbergin muistoksi pystytetty monumentti sekä insinööri John Ericssonin patsas.
Wikimedia Commonsissa on kuvia tai muita tiedostoja aiheesta .
Neoepinnula orientalis

| Neoepinnula orientalis |
| --- | --- |
 Neoepinnula orientalis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Scombroidei
Heimo::  Käärmemakrillit Gempylidae
Suku::  Neoepinnula
Laji::  orientalis
Kaksiosainen nimi
 Neoepinnula orientalis  Gilchrist & von Bonde, 1924 
Katso myös
   Neoepinnula orientalis Wikispeciesissä   Neoepinnula orientalis Commonsissa 
Infobox OKNimi-testi OK: 
Neoepinnula orientalis on käärmemakrillien (Gempylidae) heimoon kuuluva kalalaji.
Sitä tavataan Indopasifisella merialueella, jossa se elää 200–570 metrin syvyydessä. Lajin suurin tavattu pituus on 30,0 senttimetriä. N. orientalis-lajin ruokaa ovat pienet kalat, äyriäiset ja pääjalkaiset.